cometadata/datacite-titles-descriptions-related-identifiers huggingface dataset:
DOI: 10.6084/m9.figshare.20102681.v1
title: Defeat Recording Data

description: Pickle File: <br> Overall dictionary from (mouse,defeat_day)--&gt;data data.keys() # body_part_tracking, extracted_features, fiber_photometry <br> data['body_part_tracking] is a dictionary from body part to x,y coordinates over time (T frame, 120 Hz) <br> data['extracted_features'] is a 12xT matrix of feature traces (120 Hz) <br> data['fiber_photometry'] is a dictionary from 'fpts' or 'fpnac' to raw GCaMP recordings from the tail striatum or nucleus accumbens respectively (1017 Hz)
DOI: 10.18170/dvn/cisyja
title: U-pb ages and trace elements of zircons from magmatic and clastic rocks in the eastern Xingmeng orogen

description: U-pb ages and trace elements of zircons from magmatic and clastic rocks in the eastern Xingmeng orogen
DOI: 10.5439/1372650
title: aafsp2aux.a0

description: aafsp2aux.a0 housekeeping data for AAF SP2
DOI: 10.14457/tu.the.2021.192
title: ศึกษาและวิเคราะห์ความพร้อมทางด้านเทคโนโลยีดิจิทัลเกี่ยวกับการนำเทคโนโลยีดิจิทัลเข้ามาใช้ในการทำเกษตรกรรมของเกษตรกรใน ต.หนองยาว อ.พนมสารคาม จ.ฉะเชิงเทรา

description: การศึกษาและวิเคราะห์ความพร้อมทางด้านเทคโนโลยีดิจิทัลเกี่ยวกับการนำเทคโนโลยีดิจิทัลเข้ามาใช้ในการทำเกษตรกรรมของเกษตรกรใน ต.หนองยาว อ.พนมสารคาม จ.ฉะเชิงเทรา มีวัตถุประสงค์เพื่อศึกษาและวิเคราะห์ความพร้อมทางด้านเทคโนโลยีดิจิทัลเกี่ยวกับการนำเทคโนโลยีดิจิทัลเข้ามาใช้ในการทำเกษตรกรรมของเกษตรกรใน ต.หนองยาว อ.พนมสารคาม จ.ฉะเชิงเทรา เพื่อศึกษาและวิเคราะห์ปัจจัยที่ส่งผลกระทบต่อความพร้อมทางด้านเทคโนโลยีดิจิทัลเกี่ยวกับการนำเทคโนโลยีดิจิทัลเข้ามาใช้ในการทำเกษตรกรรมของเกษตรกรใน ต.หนองยาว อ.พนมสารคาม จ.ฉะเชิงเทรา และเพื่อนำผลข้อมูลการวิจัยนี้ให้กับเจ้าหน้าที่ที่ดูแลเกษตรกรใน ต.หนองยาว อ.พนมสารคาม จ.ฉะเชิงเทราโดยการศึกษาครั้งนี้มีประชากรคือเกษตรกรใน ต.หนองยาว อ.พนมสารคาม จ.ฉะเชิงเทรา ระหว่างเดือนกันยายน พ.ศ. 2564 ถึง เดือนธันวาคม พ.ศ. 2564 จำนวน 1,382 คน และมีกลุ่มตัวอย่างจำนวน 341 คน และใช้เครื่องมือสัมประสิทธิ์สหสัมพันธ์แบบเพียร์สัน (Pearson Correlation) และการวิเคราะห์ถดถอยเชิงเส้นพหุคูณ (Multiple Linear Regression Analysis) ประกอบกับการสัมภาษณ์กลุ่มตัวอย่างจำนวน 5 คน ผลการศึกษาพบว่า 1. ปัจจัยด้านการรับรู้ถึงการมีประโยชน์ 2. ปัจจัยด้านความเคยชิน 3. ปัจจัยด้านแรงจูงใจด้านความชอบ 4. ปัจจัยด้านการได้รับการสนับสนุนจากภาครัฐและภาคเอกชน และ 5. ปัจจัยด้านสภาพสิ่งอำนวยความสะดวกในการใช้งานล้วนมีอิทธิพลต่อความพร้อมทางด้าน เทคโนโลยีดิจิทัลเกี่ยวกับการนำเทคโนโลยีดิจิทัลเข้ามาใช้ในการทำเกษตรกรรมของเกษตรกรใน ต.หนองยาว อ.พนมสารคาม จ.ฉะเชิงเทราอย่างมีนัยสำคัญ โดยเมื่อค่าเฉลี่ยในปัจจัยด้านการรับรู้ถึงการมีประโยชน์ ปัจจัยด้านความเคยชิน ปัจจัยด้านแรงจูงใจด้านความชอบ ปัจจัยด้านการได้รับการสนับสนุนจากภาครัฐและภาคเอกชน และปัจจัยด้านสภาพสิ่งอำนวยความสะดวกในการใช้งานเพิ่มขึ้น 1 หน่วย ค่าเฉลี่ยความพร้อมทางด้านเทคโนโลยีดิจิทัลเกี่ยวกับการนำเทคโนโลยีดิจิทัลเข้ามาใช้ในการทำเกษตรกรรมของเกษตรกรใน ต.หนองยาว อ.พนมสารคาม จ.ฉะเชิงเทรา จะเพิ่มขึ้น 0.280, 0.196, 0.178, 0.106 และ 0.117 ตามลำดับ นอกจากนี้ยังพบว่า 1. ปัจจัยด้านการรับรู้ความยากง่ายในการใช้ 2. ปัจจัยด้านอิทธิพลของสังคม และ 3. ปัจจัยด้านมูลค่าราคา ไม่มีอิทธิพลต่อความพร้อมทางด้านเทคโนโลยีดิจิทัลเกี่ยวกับการนำเทคโนโลยีดิจิทัลเข้ามาใช้ในการทำเกษตรกรรมของเกษตรกรใน ต.หนองยาว อ.พนมสารคาม จ.ฉะเชิงเทรา ซึ่งสอดคล้องกับผลการสัมภาษณ์ที่เกษตรกรได้แสดงความคิดเห็นว่า การที่จะใช้อุปกรณ์หรือเทคโนโลยีใหม่ๆ นั้นเกษตรกรจะใช้ตามคำแนะนำของ เกษตรตำบล เกษตรอำเภอ เป็นหลักเนื่องจากเห็นว่ามีวิธีการใช้งานที่ไม่ยุ่งยาก หรือหากมีปัญหาการใช้งาน ก็สามารถปรึกษาตัวแทนเกษตร เกษตรตำบล เกษตรอำเภอ ได้เสมอ รวมถึงในเรื่องของมูลค่าราคา เกษตรกรจะได้ใช้อุปกรณ์หรือเทคโนโลยีใหม่ๆ ร่วมกับตัวแทนเกษตร โดยที่เกษตรกรยังไม่ต้องซื้ออุปกรณ์เหล่านี้มาใช้ด้วยตนเอง เป็นต้น
DOI: 10.14457/tu.the.2021.194
title: การยอมรับการแต่งกายของเพศหลากหลายในสังคมมุสลิม จังหวัดนราธิวาส

description: การศึกษาค้นคว้าวิจัยครั้งนี้ ตอบวัตถุประสงค์การวิจัยที่ว่าสถานการณ์ในสังคมมุสลิม จังหวัดนราธิวาส ยอมรับการแสดงออกโดยเปิดเผยตัวตนผ่านการแต่งกายของเพศหลากหลายได้มากน้อย หรือในบริบทต่าง ๆ ของสังคมอย่างไร ซึ่งผู้เขียนได้ทำการวิเคราะห์เชื่อมโยงประเด็นต่าง ๆ และค้นพบข้อสำคัญ จากการศึกษาพบว่า การยอมรับการแต่งกายของเพศหลากหลายในสังคมมุสลิม จังหวัดนราธิวาส มีปัจจัยที่ส่งผลต่อระดับการยอมรับได้หรือไม่นั้น สรุปได้ คือ ด้านศาสนา ด้านการศึกษา/อาชีพ และด้านความสัมพันธ์ของครอบครัว ซึ่งภาพรวมมีลักษณะการยอมรับแบบยืดหยุ่น หมายความว่า แม้ว่าการรักร่วมเพศ และแสดงพฤติกรรมทางเพศที่หลากหลาย จะถูกบัญญัติว่าเป็นบาปของศาสนา แต่ก็เป็นเรื่องเฉพาะบุคคล เป็นเรื่องระหว่างพระเจ้ากับผู้ศรัทธา สังคมทำได้เพียงการตักเตือน เพราะไม่สามารถไปบีบบังคับในร่างกายเนื้อตัวได้ กรณีกลุ่มคนที่ไม่รังเกียจ เข้าใจ ยอมรับได้ ให้เหตุผลว่า สังคมเปลี่ยนแปลงไปทางโครงสร้างวัฒนธรรม ยอมรับว่าผู้มีความหลากหลายทางเพศมีอยู่ในทุกศาสนา และทุกพื้นที่ สังคมเปลี่ยนผ่านตามกระแสและมีการเปลี่ยนแปลงอยู่ตลอด รวมทั้งจังหวัดพหุวัฒธรรม อย่างจังหวัดชายแดนใต้ซึ่งเป็นสังคมของมุสลิมขนาดใหญ่ก็กำลังขยับตามสังคมอื่น ๆ ไปอย่างเลื่อนไหล ส่วนกลุ่มที่ไม่ต่อต้าน แต่ก็ไม่สนับสนุนความหลากหลายทางเพศ อยู่ในระดับที่อยู่ร่วมกันในสังคมได้ ส่วนกรณีครอบครัวที่มีผู้มีความหลากหลายทางเพศมีการประนีประนอมต่อกัน เพราะมีสายสัมพันธ์ที่ใกล้ชิดผูกพันรักใคร่ ส่วนกลุ่มที่ต่อต้าน มักมองในมุมของการผิดหลักบัญญัติของศาสนาอิสลาม แต่ก็ยังอยู่ในพื้นที่ที่จำกัด กล่าวคือ การยอมรับการแสดงออกของผู้มีความหลากหลายทางเพศผ่านการแต่งกาย เกิดขึ้นในสังคมเมืองและในกลุ่มของผู้มีการศึกษาที่สูงขึ้น และในสังคมของคนในเจนเนอเรชั่นใหม่ เช่น นักเรียน นักศึกษา พนักงานของรัฐหรือเอกชนโดยสรุป การการยอมรับการแสดงออกตัวตนทางอัตลักษณ์ทางเพศของผู้มีความหลากหลายทางเพศผ่านการแต่งกายของเพศหลากหลายในสังคมมุสลิม จังหวัดนราธิวาส อยู่ในระดับที่ดี มีลักษณะการยอมรับแบบยืดหยุ่น มีการประนีประนอมต่อกัน องค์กรทางศาสนามิได้ออกมาต่อต้านอย่างเปิดเผยในที่สาธารณะต่อกฎหมายที่สนับสนุนความหลากหลายทางเพศ หรือกฎหมายที่ส่งเสริมความเสมอภาคทางเพศของรัฐไทย และไม่มีกรณีของการกระทำทารุณ หรือกระทำความรุนแรงทั้งร่างกายและทรัพย์สินเกิดขึ้นในจังหวัดนราธิวาส แนวโน้มครอบครัวในเจนเนอเรชั่นต่อไปมีทัศนคติต่อความหลากหลายทางเพศเปลี่ยนไป กล่าวคือ ยอมรับและเปิดกว้างมากขึ้นต่อการมีตัวตน ดำรงอยู่ และการแสดงออกทางเพศ อัตลักษณ์ทางเพศ ผ่านการแต่งกาย รสนิยมทางเพศ รูปแบบการดำเนินชีวิต ที่มิได้แบ่งตามสรีระ หรือเพศกระแสหลักที่มีเพียง ชายหรือหญิง
DOI: 10.14457/tu.the.2021.195
title: การศึกษายุทธศาสตร์ของภูมิภาคอาเซียนเพื่อรับมือกับนโยบายด้านการเมืองและความสัมพันธ์ระหว่างประเทศของสหรัฐอเมริกา, จีนและรัสเซีย

description: งานวิจัยเรื่องการศึกษายุทธศาสตร์ของภูมิภาคอาเซียนเพื่อรับมือกับนโยบายด้านการเมืองและความสัมพันธ์ระหว่างประเทศของสหรัฐอเมริกา, จีนและรัสเซีย เป็นงานวิจัยที่จัดทำขึ้นเพื่อศึกษาถึงผลกระทบที่มาจากการการดำเนินนโยบายด้านการเมืองและความสัมพันธ์ระหว่างประเทศของประเทศมหาอำนาจกับภูมิภาคเอเชียตะวันออกเฉียงใต้ ว่าผลกระทบที่เกิดขึ้นส่งผลเชิงบวกหรือเชิงลบต่อกันอย่างไร เพื่อใช้ในการศึกษาและเสนอแนวทางยุทธศาสตร์การถ่วงดุลอำนาจ การต่อรองเพื่อโอนอ่อนผ่อนปรนหรือหาวิธีการร่วมมือกันพัฒนาประเทศภาคีเชิงบูรณาการ รวมไปถึงเสนอวิธีการสร้างฉันทามติที่เป็นที่ยอมรับของทุกฝ่ายได้โดยไม่ต้องใช้กำลังเข้าข่มขู่กันและกัน อันจะนำมาซึ่งการพัฒนาอย่างยั่งยืนและสันติของทุกประเทศในภูมิภาค รวมไปถึงทุกประเทศในโลกจากการติดตามศึกษาค้นคว้าพบว่า ทั้งสหรัฐอเมริกา, จีนและรัสเซีย นั้นต้องการสร้างความได้เปรียบจากการดำเนินนโยบายด้านการเมืองและความสัมพันธ์ระหว่างประเทศเพื่อนำพาชาติของตนก้าวขึ้นสู่ความเป็นมหาอำนาจนำ (Hegemony) หรือการแบ่งส่วนความเป็นมหาอำนาจ (Multipolarity) จึงมีความพยายามที่จะดำเนินยุทธศาสตร์สร้างความสัมพันธ์กับประเทศในภูมิภาคต่าง ๆ ทั้งรูปแบบการสร้างความขัดแย้งหรือการช่วยเหลือเกื้อกูลระหว่างกัน โดยเฉพาะอย่างยิ่งภูมิภาคอาเซียนที่มีความสำคัญอย่างยิ่งในประเด็นของภูมิรัฐศาสตร์ (Geopolitics) ที่ประเทศมหาอำนาจพยายามใช้เป็นเวทีถ่วงดุลซึ่งกันและกันแต่อย่างไรก็ตามอาเซียนเองก็มีจุดยืนที่ไม่อิงฝ่ายใดถาวร (ASEAN Outlook on Indo-Pacific : AOIP) เลือกที่จะสนใจในเรื่องความร่วมมือทางด้านเศรษฐกิจ และปักหลักยึดนโยบายอาเซียนเป็นศูนย์กลางของภูมิภาค (ASEAN Centrality) รวมทั้งนโยบาย ASEAN’s ‘Comprehensive Security’ ที่ยึดหลักการถ่วงดุลอำนาจ โดยวางตนเองไว้ตรงกลางของมหาอำนาจ ถือเป็นการประกันความเสี่ยง (Hedging) ที่จะหลีกเลี่ยงไม่ให้เกิดความขัดแย้งจากการใช้กำลังทหารเข้าข่มขู่กันซึ่งจะก่อให้เกิดผลเสียร้ายแรงได้ในอนาคต
DOI: 10.14457/tu.the.2021.196
title: งานให้คำปรึกษาการพัฒนาผลการปฏิบัติงานของกองเครื่องหมายการค้า กรมทรัพย์สินทางปัญญา

description: ด้วยสถานการณ์การแพร่ระบาดของโควิด-19 ที่เร่งผลักดันให้รูปแบบธุรกิจการค้าและบริการปรับเปลี่ยนเข้าสู่รูปแบบออนไลน์มากยิ่งขึ้น มูลค่าธุรกิจ e-Commerce ในไทยขยายตัวอย่างรวดเร็ว ทำให้ภาคธุรกิจต้องเร่งสร้างกลยุทธ์ และความแตกต่างเพื่อทำให้ผู้บริโภคหรือกลุ่มเป้าหมายสนใจและเลือกซื้อสินค้าหรือบริการ ซึ่งตราสินค้าเป็นสิ่งสำคัญที่ผู้บริโภคจะสามารถใช้แยกแยะสินค้าและบริการ การจดทะเบียนคุ้มครองเครื่องหมายการค้า จึงช่วยให้ผู้ประกอบการสามารถนำเครื่องหมายการค้ามาใช้เป็นเครื่องมือสำคัญในการประกอบธุรกิจ และสามารถสร้างมูลค่าเพิ่ม (Value Added) ให้กับสินค้าและบริการของผู้ประกอบการธุรกิจนั้น ๆ ได้อย่างมีประสิทธิภาพ ดังนั้น กองเครื่องหมายการค้า กรมทรัพย์สินทางปัญญา ซึ่งมีภารกิจในการรับจดทะเบียนคุ้มครองเครื่องหมายการค้า จึงต้องพัฒนาการปฏิบัติงานเพื่อให้รองรับต่อการเปลี่ยนแปลงรูปแบบของธุรกิจ ตอบสนองต่อความต้องการของผู้ประกอบการและประชาชนผู้รับบริการจากการศึกษาปัญหาขององค์กร ด้วยแผนผังสาเหตุและผล (Cause and effect diagram) หรือที่รู้จักกันในชื่อแผนภูมิก้างปลา (Fish bone diagram) โดยรวบรวมข้อมูลจากเอกสารรายงาน และจากการสัมภาษณ์บุคลากรที่เกี่ยวข้อง พบสาเหตุของปัญหา 5 ด้าน อาทิ การไม่กล้ากำหนดตัวชี้วัดที่ท้าทาย จำนวนนายทะเบียนที่มีไม่เพียงพอ คำขอไม่สมบูรณ์ครบถ้วน ไม่มีคู่มือการปฏิบัติงานที่ชัดเจน ไม่มีระบบควบคุมตรวจสอบคุณภาพ ระบบงานเครื่องหมายการค้าไม่เสถียร และการรบกวนจากบุคคลภายนอก ที่ทำให้ผลการปฏิบัติงานของกองเครื่องหมายการค้าไม่สามารถบรรลุค่าเป้าหมายที่ได้รับการประเมินโดยสำนักงาน ก.พ.ร. ตามมาตรการปรับปรุงประสิทธิภาพในการปฏิบัติราชการจากผลการสัมภาษณ์บุคลากรที่เกี่ยวข้อง ลงความเห็นว่า สาเหตุสำคัญ 3 ลำดับแรกที่ส่งผลต่อประสิทธิภาพในการปฏิบัติงาน คือ การไม่มีระบบควบคุมตรวจสอบคุณภาพ ไม่มีคู่มือการปฏิบัติงานที่ชัดเจน และระบบงานเครื่องหมายการค้าที่ไม่เสถียร ซึ่งเป็นสาเหตุหลักตามหลักการพาเรโต (กฎ 80:20) ที่หากได้รับการแก้ไข จะทำให้ผลการปฏิบัติงานดีขึ้นได้ โดยได้เสนอแผนงาน/โครงการในการแก้ไขปัญหาสำคัญดังกล่าว ที่ควรดำเนินการเพื่อเร่งขจัดปัญหาในระยะเร่งด่วน ระยะปานกลาง และระยะยาว ตลอดจนเปรียบเทียบประโยชน์ที่จะได้รับ และต้นทุนที่จะต้องเสียไป ในการพัฒนาผลการปฏิบัติงานรับจดทะเบียนเครื่องหมายการค้าให้บรรลุผลตามเป้าหมายตัวชี้วัด รวมทั้งพัฒนาการให้บริการเครื่องหมายการค้าที่ดีขึ้นอย่างต่อเนื่อง ตอบสนองต่อความต้องการของประชาชนผู้รับบริการได้อย่างมีประสิทธิภาพ
DOI: 10.14457/tu.the.2021.197
title: ปัจจัยที่มีผลต่อการตัดสินใจซื้อถุงพลาสติกหูหิ้วย่อยสลายได้ของผู้ประกอบการ

description: ในช่วงหลายปีที่ผ่านมา ปริมาณขยะมูลฝอยมีอัตราเพิ่มขึ้นอย่างต่อเนื่อง สาเหตุเกิดจากการขยายตัวของชุมชนเมือง การส่งเสริมการท่องเที่ยว และพฤติกรรมการบริโภคของประชาชนที่นิยมความสะดวกสบาย ร่วมกับสถานการณ์การแพร่ระบาดของเชื้อไวรัสโคโรนา-19 (Covid- 19) ประกอบกับบริการส่งอาหารในรูปแบบเดลิเวอรี่ (Food Delivery) และบริการสั่งซื้อออนไลน์มีการเติบโตอย่างมาก ทำให้มีการใช้ถุงพลาสติกเป็นเวลาสั้นๆ และใช้เพียงครั้งเดียว ส่งผลให้ปริมาณขยะกลับยิ่งเพิ่มขึ้น แม้หลายฝ่ายจะมีมาตรการต่างๆ ออกมาเพื่อมุ่งเน้นการลดปริมาณการเกิดขึ้นของขยะพลาสติก แต่ด้วยพลาสติกเป็นสิ่งที่สามารถใช้ประโยชน์ได้หลากหลายและสามารถหาได้ง่ายทั่วไป ส่งผลให้คนในปัจจุบันยังนิยมใช้พลาสติกในวัตถุประสงค์ต่างๆ อย่างกว้างขวาง ซึ่งหากมีสินค้าที่สามารถใช้ทดแทนพลาสติกได้ โดยเฉพาะถุงพลาสติกหูหิ้วย่อยสลายได้ซึ่งเป็นมิตรกับสิ่งแวดล้อม มีการสื่อสารเพื่อสร้างการรับรู้ได้อย่างถูกต้องและกว้างขวาง จะเป็นการตอบสนองความต้องการของทุกฝ่ายและเป็นโอกาสทางธุรกิจของผู้ประกอบการได้งานศึกษานี้มีวัตถุประสงค์เพื่อสำรวจพฤติกรรมการซื้อถุงพลาสติกหูหิ้วย่อยสลายได้ ศึกษาความสัมพันธ์ระหว่างปัจจัยลักษณะของประชากรศาสตร์กับการตัดสินใจซื้อถุงพลาสติกหูหิ้วย่อยสลายได้ และศึกษาความสัมพันธ์ระหว่างปัจจัยส่วนประสมทางการตลาดกับการตัดสินใจซื้อถุงพลาสติกหูหิ้วย่อยสลายได้ของผู้ประกอบการ เพื่อนำข้อมูลที่ได้จากการศึกษานี้ ไปใช้ประกอบการวางแผนในการกำหนดกลยุทธ์ เพื่อสร้างความพึงพอใจและสอดคล้องในการตอบสนองของธุรกิจ ซึ่งเป็นสิ่งช่วยในการพัฒนาตลาดและผลิตภัณฑ์ ต่อยอดธุรกิจและเป็นมิตรกับสิ่งแวดล้อมและเพื่อเป็นฐานข้อมูลและต่อยอดการศึกษาวิจัยที่เกี่ยวข้องให้กับผู้สนใจที่จะศึกษาหรือวิจัย วางแผนกลยุทธ์ ต่อยอดธุรกิจในกลุ่มต่างๆ โดยศึกษาจากกลุ่มตัวอย่างที่อาศัยอยู่ในพื้นที่อำเภอเมืองนครราชสีมา จังหวัดนครราชสีมาและรู้จักถุงพลาสติกหูหิ้วย่อยสลายได้จากการศึกษาปัจจัยด้านประชากรศาสตร์ พบว่า เพศที่แตกต่างกันไม่ส่งผลต่อพฤติกรรมการตัดสินใจซื้อถุงพลาสติกหูหิ้วย่อยสลายได้ สำหรับอายุ ระดับการศึกษาและรายได้ มีผลต่อพฤติกรรมการตัดสินใจซื้อถุงพลาสติกหูหิ้วย่อยสลายได้ ในส่วนของปัจจัยด้านส่วนประสมทางการตลาด พบว่า ส่วนประสมทางการตลาดด้านผลิตภัณฑ์ ด้านราคา ด้านช่องทางการจำหน่าย ที่แตกต่างกันมีผลต่อการตัดสินใจซื้อถุงพลาสติกหูหิ้วย่อยสลายได้แตกต่างกัน โดยผู้บริโภคให้ความสำคัญในด้านความแข็งแรง ทนทาน การรับรองมาตรฐานและขนาดของผลิตภัณฑ์ ราคาต้องเหมาะสมกับคุณภาพ คุณค่า และมีความสะดวกในการเลือกซื้อ สำหรับส่วนประสมทางการตลาดด้านการส่งเสริมการตลาดที่แตกต่างกันมีผลต่อการตัดสินใจซื้อถุงพลาสติกหูหิ้วย่อยสลายได้ไม่แตกต่างกัน
DOI: 10.14457/tu.the.2021.198
title: ปัจจัยที่มีอิทธิพลต่อการตัดสินใจซื้อผลิตภัณฑ์บำรุงผิวหน้าจากธรรมชาติของผู้บริโภคในเขตกรุงเทพมหานครและปริมณฑล

description: สืบเนื่องจากในปัจจุบันนี้ ผู้คนทั่วโลกกำลังตื่นตัวกับกระแสรักสุขภาพ ทำให้ธุรกิจด้านสุขภาพต่างๆ มีแนวโน้มขยายตัวอย่างต่อเนื่อง สอดคล้องกับปัจจัยสนับสนุนต่างๆ ที่ส่งผลให้ธุรกิจด้านสุขภาพได้รับความสนใจ จึงมองเห็นถึงโอกาสในการพัฒนาผลิตภัณฑ์บำรุงผิวหน้าจากธรรมชาติ จากแนวโน้มตลาดที่มีการเติบโตอย่างต่อเนื่อง ประกอบกับเทรนด์การรักสุขภาพที่มีมากขึ้นอย่างต่อเนื่องงานวิจัยนี้มีวัตถุประสงค์เพื่อศึกษาถึงปัจจัยที่มีอิทธิพลต่อการตัดสินใจซื้อผลิตภัณฑ์บำรุงผิวหน้าจากธรรมชาติของผู้บริโภคในเขตกรุงเทพมหานครและปริมณฑล โดยจะศึกษาถึงปัจจัยด้านประชากรศาสตร์ ในส่วนของเพศ อายุ รายได้ และอาชีพ และศึกษาถึงปัจจัยทางด้านการตระหนักรู้ ได้แก่ การตระหนักรู้เกี่ยวกับสุขภาพ และ การตระหนักรู้เกี่ยวกับสิ่งแวดล้อม และศึกษาเกี่ยวกับปัจจัยด้านการคล้อยตามของกลุ่มอ้างอิง โดยเป็นการคล้อยตามกลุ่มอ้างอิงจากทัศนะกลุ่มอ้างอิง และ การคล้อยตามจากการรับรู้ข้อมูลจากบุคคลอื่น นอกจากนั้นยังศึกษาถึงปัจจัยด้านส่วนประสมทางการตลาด (4P) ด้วย การวิจัยนี้ใช้การวิจัยเชิงปริมาณโดยศึกษาจากกลุ่มตัวอย่างที่ซื้อหรือเคยซื้อผลิตภัณฑ์บำรุงผิวหน้าจากธรรมชาติ ทั้งสิ้น 402 ตัวอย่าง ด้วยวิธีการส่งแบบสอบถามผ่านช่องทางออนไลน์และนำข้อมูลที่ได้มาประมวลผลด้วยโปรแกรมสำเร็จรูปทางสถิติ เพื่อทำการวิเคราะห์ความสัมพันธ์ผลการวิจัย พบว่า ปัจจัยที่ส่งผลต่อการตัดสินใจซื้อผลิตภัณฑ์บำรุงผิวหน้าจากธรรมชาติของผู้บริโภคในเขตกรุงเทพมหานครและปริมณฑล ได้แก่ ปัจจัยประชากรศาสตร์ด้าน เพศ, อายุ, รายได้ และอาชีพ ปัจจัยด้านการตระหนักรู้เกี่ยวกับสุขภาพ และปัจจัยส่วนประสมทางการตลาดด้านผลิตภัณฑ์และราคาอย่างไรก็ตาม ปัจจัยด้านการตระหนักรู้เกี่ยวกับสิ่งแวดล้อม ปัจจัยการคล้อยตามกลุ่มอ้างอิงตามกลุ่มอ้างอิงจากทัศนะ ปัจจัยการคล้อยตามกลุ่มอ้างอิงจากการรับรู้ข้อมูลจากคนอื่น และปัจจัยส่วนประสมทางการตลาดด้านช่องทางการจัดจำหน่ายและการส่งเสริมการตลาด ไม่ส่งผลต่อการตัดสินใจซื้อผลิตภัณฑ์บำรุงผิวหน้าจากธรรมชาติของผู้บริโภคในเขตกรุงเทพมหานครและปริมณฑลในงานวิจัยนี้ได้ให้ข้อเสนอแนะที่เป็นประโยชน์แก่ผู้ประกอบการและผู้จัดจำหน่ายผลิตภัณฑ์บำรุงผิวหน้าจากธรรมชาติ เพื่อนำไปเป็นแนวทางในการพัฒนาและปรับปรุงผลิตภัณฑ์ต่อไป
DOI: 10.14457/tu.the.2021.199
title: ปัจจัยที่ส่งผลต่อความสามารถในการทำกำไรของธนาคารพาณิชย์ที่จดทะเบียนในตลาดหลักทรัพย์แห่งประเทศไทย

description: การค้นคว้าอิสระนี้มีวัตถุประสงค์เพื่อศึกษาถึงปัจจัยที่ส่งผลกระทบต่อความสามารถในการทำกำไรของธนาคารพาณิชย์ที่จดทะเบียนในตลาดหลักทรัพย์แห่งประเทศไทย กลุ่มตัวอย่างที่ใช้ในการศึกษาคือ ธนาคารพาณิชย์ที่จดทะเบียนในตลาดหลักทรัพย์แห่งไทย จำนวนทั้งหมด 11 บริษัท โดยใช้ข้อมูลรายไตรมาส ตั้งแต่ปี พ.ศ. 2559-2563 ครอบคลุมระยะเวลา 5 ปี ปัจจัยที่นำมาศึกษามีจำนวน 4 ปัจจัย ได้แก่ สภาพคล่อง คุณภาพสินเชื่อ ประสิทธิภาพการดำเนินงาน และความพอเพียงของเงินกองทุนผลการวิจัยพบว่า ปัจจัยด้านคุณภาพสินเชื่อ ปัจจัยด้านประสิทธิภาพการดำเนินงาน และปัจจัยด้านความพอเพียงของเงินทุนมีความสัมพันธ์ต่อความสามารถในการทำกำไรในทิศทางเดียวกัน ในขณะที่ปัจจัยด้านสภาพคล่องมีความสัมพันธ์ต่อความสามารถในการทำกำไรในทิศทางตรงกันข้าม อย่างมีนัยสำคัญ
DOI: 10.14457/tu.the.2021.200
title: ปัจจัยที่ส่งเสริมการตัดสินใจเข้าร่วมกิจกรรมเพื่อความยั่งยืนและสังคมของพนักงานองค์การในเขตกรุงเทพมหานครและปริมณฑล

description: ความยั่งยืนของสังคมถือเป็นกระแสสังคมในปัจจุบันที่ทุกองค์การและภาคส่วนควรหันมาใส่ใจและให้ความสำคัญ โดยเฉพาะประเด็นที่เกี่ยวข้องกับเรื่องการดำเนินกิจการที่แสดงออกถึงความรับผิดชอบต่อสังคม นอกจากนี้กิจกรรมเพื่อความยั่งยืนและสังคมถือเป็นสิ่งที่เป็นกระแสสังคมที่พนักงานองค์การและประชาชนทั่วไปเริ่มแสวงหางานวิจัยนี้เกี่ยวเนื่องกับปัจจัยที่ส่งเสริมการตัดสินใจเข้าร่วมกิจกรรมเพื่อความยั่งยืนและสังคมของพนักงานองค์การในเขตกรุงเทพมหานครและปริมณฑล จากผู้ตอบแบบสอบถามจำนวน 437 คนที่ผ่านการคัดกรอง โดยมีวัตถุประสงค์เพื่อ 1) ศึกษาปัจจัยด้านประชากรศาสตร์ที่ส่งผลต่อการตัดสินใจเข้าร่วมกิจกรรมเพื่อความยั่งยืนและสังคมของพนักงานองค์การในเขตกรุงเทพมหานครและปริมณฑล 2) ศึกษาปัจจัยเรื่องแรงจูงใจของมนุษย์ที่ส่งผลต่อการตัดสินใจเข้าร่วมกิจกรรมเพื่อความยั่งยืนและสังคมของพนักงานองค์การในเขตกรุงเทพมหานครและปริมณฑล และ 3) วิเคราะห์ความสัมพันธ์ระหว่างการสร้างความร่วมมือในการจัดกิจกรรมเพื่อความยั่งยืนและสังคม กับการตัดสินใจเข้าร่วมกิจกรรมเพื่อความยั่งยืนและสังคมของพนักงานองค์การในเขตกรุงเทพมหานครและปริมณฑลผลการทดสอบสมมติฐานที่ระดับนัยสำคัญทางสถิติ 0.05 พบว่า ปัจจัยด้านประชากรศาสตร์ ได้แก่ อายุ ตำแหน่งงาน รายได้เฉลี่ยต่อเดือน และระดับการศึกษา ส่งผลต่อการตัดสินใจเข้าร่วมกิจกรรมเพื่อความยั่งยืนและสังคมของพนักงานองค์การในเขตกรุงเทพมหานคร ขณะที่ปัจจัยด้านแรงจูงใจภายใน ได้แก่ โอกาสในการเรียนรู้ และความท้าทายต่อการเข้าร่วมกิจกรรมเพื่อความยั่งยืนและสังคม และปัจจัยด้านแรงจูงใจภายนอก ได้แก่ การได้รับการชื่นชมหรือยกย่องจากบุคคลอื่น มุมมองต่อเรื่องชื่อเสียง ภาพลักษณ์ และการเข้าร่วมกิจกรรมตามกระแสสังคม และหนทางการเติบโตในองค์การและสายอาชีพ ส่งเสริมการตัดสินใจเข้าร่วมกิจกรรมเพื่อความยั่งยืนและสังคมของพนักงานองค์การในเขตกรุงเทพมหานครและปริมณฑล
DOI: 10.14457/tu.the.2021.202
title: แผนธุรกิจ zero able

description: จากปัญหาสิ่งแวดล้อมและปัญหาขยะพลาสติกในปัจจุบัน ทำให้ผู้บริโภคได้รับผลกระทบจากปัญหาด้านสิ่งแวดล้อมเป็นอย่างมาก ไม่ว่าจะเป็น ปัญหาฝุ่นละอองขนาดเล็ก PM2.5 ของเสีย และขยะ รวมไปถึงผลกระทบจากสภาพอากาศที่ร้อนขึ้นและแปรปรวน ส่งผลให้ผู้บริโภคมีการปรับเปลี่ยนพฤติกรรมในชีวิตประจำวันที่จะช่วยลดการสร้างปัญหาด้านสิ่งแวดล้อม เช่น การงดหรือลดการใช้บรรจุภัณฑ์ที่ใช้แล้วทิ้ง เช่น ขวดน้ำพลาสติก ถุงพลาสติก เป็นต้น จึงเป็นที่มาของแผนธุรกิจ Zero Able ซี่งเป็นร้านจำหน่ายผลิตภัณฑ์แบบเติมในรูปแบบรถจำหน่ายสินค้าเคลื่อนที่ เพื่อที่จะเข้ามาเป็นส่วนนึงในการตอบสนองต่อความต้องการการปรับเปลี่ยนพฤติกรรมของผู้บริโภค และเป็นการเพิ่มความสะดวกสบายให้กับลูกค้าที่ต้องการใช้บริการด้านกลยุทธ์ทางการตลาด ผู้ศึกษาเลือกกลุ่มเป้าหมายสำหรับการกำหนดกลยุทธ์คือ กลุ่มวัยทำงานจนถึงวัยสูงอายุ ที่พักอาศัยอยู่ในคอนโดมิเนียมระดับ Upper Class ที่มีความสนใจซื้อสินค้า หรือบริการที่มีความรับผิดชอบต่อสิ่งแวดล้อม โดยยอมจ่ายเงินมากขึ้นเพื่อรักษาสิ่งแวดล้อม โดยธุรกิจเลือกจำหน่ายผลิตภัณฑ์ชนิดเติมที่เป็นสินค้าออร์แกนิคเป็นหลัก การกำหนดราคาจะใช้การพิจารณาปัจจัยด้านต้นทุนร่วมกับการเปรียบเทียบราคากับคู่แข่ง โดยจะจัดจำหน่ายในรูปแบบรถจำหน่ายผลิตภัณฑ์แบบเติม และการสื่อสารทางการตลาดในช่วงแรกจะเน้นไปยังแผนการสร้างการรับรู้ร่วมกับการสร้างความสัมพันธ์ที่ดีกับลูกค้า เนื่องจากเป็นธุรกิจใหม่และต้องการให้ผู้บริโภคกลับมาซื้อซ้ำในส่วนกลยุทธ์ด้านการปฏิบัติการ สำนักงานใหญ่ตั้งอยู่ในแขวงบางอ้อ โดยจะเป็นอาคารสำนักงาน พื้นที่จอดรถ และพื้นที่จัดเก็บผลิตภัณฑ์อยู่ในพื้นที่เดียวกันเนื่องจากความสะดวกในการบริหารงาน ซึ่งมีหน้าร้านเป็นรถจำหน่ายผลิตภัณฑ์แบบเติมโดยมีทั้งหมด 12 สาขา กระจายให้บริการในย่านที่พักอาศัยในกรุงเทพมหานคร โดยการออกแบบหน้าร้าน จะเป็นการตกแต่งที่มีเอกลักษณ์เฉพาะตัวด้วยโทนสีเขียวและขาวจากการวิเคราะห์กลยุทธ์ ธุรกิจใช้แหล่งเงินทุนจากเจ้าของรวมทั้งสิ้น 6 ล้านบาทในการเริ่มต้นธุรกิจ เมื่อประเมินโครงการจากการประมาณการผลการดำเนินงานจำนวน 5 ปี พบว่าธุรกิจสามารถทำกำไรได้ตั้งแต่ปีแรกของการดำเนินงาน และสามารถคืนทุนได้ภายในระยะเวลา 2.34 ปี โดยมีอัตราผลตอบแทนภายในของธุรกิจ (IRR) เท่ากับร้อยละ 54.37 มีมูลค่าปัจจุบันสุทธิของโครงการ (NPV) เท่ากับ 25,928,904 บาท จากการประเมินโครงการลงทุนพบว่าแผนธุรกิจ Zero Able เป็นโครงการที่มีกำไรเกินปกติ และสามารถสร้างความมั่งคั่งให้แก่เจ้าของได้ อีกทั้งโครงการนี้ยังมีแนวโน้มเติบโตอย่างต่อเนื่อง โครงการนี้จึงเป็นโรงการที่น่าลงทุนและมีแนวโน้มที่จะเติบโตได้ในอนาคต
DOI: 10.14457/tu.the.2021.203
title: ปัจจัยที่มีอิทธิพลต่อความตั้งใจซื้อซ้ำในสมาร์ทวอทช์แบรนด์จีนของผู้บริโภคในเขตกรุงเทพมหานครและปริมณฑล

description: สมาร์ทวอทช์เป็นสินค้าที่มีการเติบโตในทุกภูมิภาคของโลกอย่างต่อเนื่อง นับตั้งแต่ผู้ผลิตสมาร์ทวอทช์แบรนด์จีนได้ตีตลาดเข้ามาในประเทศไทยก็สามารถแย่งชิงส่วนแบ่งทางการตลาดขึ้นมาเป็นอันดับที่หนึ่งได้ภายในระยะเวลาไม่กี่ปี อย่างไรก็ตามการที่บริษัทผู้ผลิตจะสามารถขยายฐานลูกค้าได้อย่างมั่นคงนั้น นอกจากจะต้องอาศัยการสร้างลูกค้าใหม่แล้ว ยังมีความจำเป็นที่จะต้องรักษาลูกค้าปัจจุบันให้ใช้งานต่อไปด้วย ดังนั้นผู้วิจัยจึงมีวัตถุประสงค์ในการศึกษาปัจจัยที่มีอิทธิพลต่อความตั้งใจซื้อซ้ำในสมาร์ทวอทช์แบรนด์จีน โดยศึกษาปัจจัยด้านส่วนประสมทางการตลาด 4C และปัจจัยด้านการรับรู้คุณภาพ 5 ด้าน ผู้วิจัยได้กำหนดกลุ่มตัวอย่างเป็นผู้บริโภคในเขตกรุงเทพมหานครและปริมณฑลที่เคยซื้อและใช้งานสมาร์ทวอทช์แบรนด์จีน 3 แบรนด์ได้แก่ เสี่ยวหมี่ (Xiaomi) อเมซฟิต (Amazfit) และหัวเว่ย (Huawei) ซึ่งเป็นรุ่นที่มีราคาขายตั้งอยู่ในช่วง 900 - 4,999 บาท มีการเก็บข้อมูลจากกลุ่มตัวอย่างโดยใช้แบบสอบถามจากกลุ่มตัวอย่างจำนวน 405 ชุดผลการศึกษาพบว่า มีปัจจัย 6 ด้านที่มีความสัมพันธ์เชิงบวกต่อความตั้งใจซื้อซ้ำในสมาร์ทวอทช์แบรนด์จีนของผู้บริโภคในเขตกรุงเทพมหานครและปริมณฑล ได้แก่ 1) ปัจจัยด้านฟีเจอร์2) ปัจจัยด้านภาพลักษณ์ 3) ปัจจัยด้านความเชื่อถือได้ 4) ปัจจัยด้านความทนทาน 5) ปัจจัยด้านการใช้งานได้ต่อเนื่องยาวนาน 6) ปัจจัยด้านความคุ้มค่า บริษัทผู้ผลิตสมาร์ทวอทช์สามารถใช้ประโยชน์จากผลการศึกษาดังกล่าวในการเพิ่มโอกาสให้ลูกค้าซื้อซ้ำได้ต่ออย่างเนื่องซึ่งจะช่วยส่งเสริมให้องค์กรประสบความสำเร็จได้อย่างยั่งยืน
DOI: 10.14457/tu.the.2021.204
title: การศึกษาหาแนวทางการลดอัตราการลาออกของพนักงาน: กรณีศึกษา “บริษัทสอบบัญชีข้ามชาติขนาดใหญ่แห่งหนึ่ง”

description: งานวิจัยในหัวข้อ การศึกษาหาแนวทางการลดอัตราการลาออกของพนักงาน กรณีศึกษา “บริษัทสอบบัญชีข้ามชาติขนาดใหญ่แห่งหนึ่ง” เป็นงานวิจัยรูปแบบผสมผสาน (Mixed method research) ระหว่างงานวิจัยเชิงปริมาณ (Quantitative approach) และงานวิจัยเชิงคุณภาพ (Qualitative approach) โดยมีวัตถุประสงค์ 1) เพื่อศึกษาสาเหตุของการตัดสินใจลาออกของผู้ช่วยผู้สอบบัญชี และ 2) เพื่อเป็นแนวทางในการรักษาพนักงานให้คงอยู่กับองค์กรงานวิจัยนี้มีการศึกษาข้อมูลทุติยภูมิจากเอกสาร วิทยานิพนธ์ งานวิจัย บทความทางวิชาการต่าง ๆ ที่เกี่ยวข้องมาใช้ในการจัดทำแบบสอบถามรวมถึงบทสัมภาษณ์ที่ใช้การเก็บข้อมูลปฐมภูมิ โดยมีกลุ่มตัวอย่างในการศึกษาในครั้งนี้คือพนักงานผู้ช่วยผู้สอบบัญชีของบริษัทสอบบัญชีข้ามชาติขนาดใหญ่แห่งหนึ่ง จำนวน 286 คน และการเลือกสัมภาษณ์ผู้ที่เคยร่วมงานกับบริษัทกรณีศึกษาจำนวน 7 คนผู้วิจัยทำการวิเคราะห์ข้อมูลโดยใช้โปรแกรมสำเร็จรูปทางสถิติ (SPSS) ซึ่งผู้วิจัยใช้สถิติในการวิเคราะห์คือ สถิติเชิงพรรณนาในการให้รายละเอียดของข้อมูลทางประชากรศาสตร์ โดยอธิบายอัตราร้อยละ (Percentage) จากนั้นทำการทดสอบสมมติฐานโดยใช้การวิเคราะห์การถดถอยโลจิสติค (Binary Regression Analysis) มีความสัมพันธ์ที่ระดับนัยสำคัญ ที่ 0.05ผลการวิจัยพบว่าปัจจัยที่ส่งผลต่อแนวโน้มการตัดสินใจลาออกของพนักงานผู้ช่วยผู้สอบบัญชี ประกอบด้วย 4 ปัจจัย ได้แก่ ปัจจัยด้านเงินเดือนและค่าตอบแทน (จากการตีความบทสัมภาษณ์เชิงลึก) ปัจจัยด้านผลการปฏิบัติงาน (p-value&lt;0.001) ปัจจัยด้านความซับซ้อนของงาน (p-value &lt;0.001) และปัจจัยด้านผู้บังคับบัญชาและองค์กร (p-value = 0.004) ส่วนปัจจัยที่ไม่ส่งผลต่อการตัดสินใจลาออกของผู้ช่วยผู้สอบบัญชี ประกอบด้วย 1 ปัจจัย ได้แก่ ปัจจัยสนับสนุนการปฏิบัติงานจากทางไกล (Work from Home)ซึ่งผลการศึกษาในครั้งนี้จะทำให้องค์กรทราบถึงปัจจัยต่าง ๆ ที่ส่งผลเชิงลบและบวกต่อองค์กรเพื่อนำมาเป็นแนวทางในการรักษาพนักงานให้คงอยู่กับองค์กรในระยะยาวได้ อีกทั้งยังใช้ในการเพิ่มขีดความสามารถในการพัฒนาทรัพยากรบุคคลซึ่งเป็นปัจจัยที่สำคัญที่สุดของงานสอบบัญชี โดยการนำผลที่ได้จากการศึกษาเหล่านี้มาใช้ในการมุ่งเน้นการพัฒนาแผนงานประจำปี